Okresná prokuratúra Senica 
Janka Kráľa 735, 905 45 Senica 	

Sp. zn. : Pv 85/12/2205	Senica, 28.6.2012
EEČ : 2-19-26-2012

U Z N E S E N I E

Trestná vec:	obvinená XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Senica
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 330,00 € 
b.	Peňažná suma určená na všeobecne prospešné účely: 80,00 € 
c.	Konkrétny adresát peňažnej sumy určenej na všeobecne prospešné účely: XXXXX 
d.	Suma odovzdaná štátu na peňažnú pomoc obetiam trestnej činnosti: 80,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Odd.výkonu služby DI OR PZ XXXXX pod spisovou značkou ORP-12/DI-SE-2012.
dňa 26.1.2012  asi o 17.30 h v Senici na ul. Dlhá, v smere od Čáčova do centra mesta viedla osobné motorové vozidlo zn. XXXXX, ev. č. XXXXX pričom pri odbočovaní na ul. Kalinčiakova nedala prednosť protiidúcemu bicyklu zn. Liberta, ktorý viedla XXXXX v smere na XXXXX a prednou časťou vozidla narazila do ľavej prednej časti bicykla, v dôsledku čoho XXXXX spadla na zem a pri nehode utrpela zlomeninu V. rebra vľavo, pomliaždenie mäkkých tkanív ľavého kolena s krvným výronom a opuchom kolena a povrchovú ranu hornej pery s dobou liečenia a práceneschopnosti do 5 týždňov, pričom obv. XXXXX svojím konaním porušila ustanovenie § 19 odsek 4 zákona NR SR č. 8/2009 Z. z. o cestnej premávke a o zmene a doplnení niektorých zákonov, 

Odôvodnenie: 
V uvedenej trestnej veci poverený príslušník Okresného dopravného inšpektorátu, Okresného riaditeľstva  Policajného zboru XXXXX uznesením ČVS:ORP-12/DI-SE-2012 zo dňa 3.2.2012 podľa § 199 odsek 1 Trestného poriadku začal trestné stíhanie pre prečin ublíženia na zdraví podľa § 158 Trestného zákona a následne uznesením zo dňa 4.4.2012 podľa § 206 odsek 1 Trestného poriadku stíha XXXXX ako obvinenú pre prečin ublíženia na zdraví podľa § 158 Trestného zákona na skutkovom základe uvedenom vo výroku tohto uznesenia. 

	Preskúmaním súvisiaceho spisového materiálu som zistila, že obvinená XXXXX sa svojím konaním dopustila prečinu ublíženia na zdraví podľa § 158 Trestného zákona, pričom ide o prečin, za ktorý Trestný zákon ustanovuje trest odňatia slobody až na 1 /jeden/ rok, teda horná hranica trestu odňatia slobody pri tomto trestnom čine neprevyšuje hornú hranicu trestu odňatia slobody uvedenú v § 220 odsek 1 Trestného poriadku, t. j. päť rokov.  

Obvinená XXXXX a poškodená XXXXX uzavreli dňa 6.6.2012 pred probačným a mediačným úradníkom Okresného súdu v Senici XXXXX, CSc. zmier, v ktorom poškodená XXXXX vyhlásila, že obv. XXXXX jej nahradila škodu vo výške 330,- eur nad rámec plnenia poisťovňou a s ostatnou náhradou škody súhlasí v tej výške, ktorú jej uhradí poisťovňa zo zákonného poistenia vlastníka motorového vozidla. Zároveň poškodená vyhlásila, že týmto sú jej nároky na náhradu škody v predmetnej veci plne uspokojené.  
 
Obvinená XXXXX slobodne, vážne, zrozumiteľne a určito vyhlásila, že spáchala skutok, pre ktorý je trestne stíhaná. Dňa 23.5.2012 zložila na účet Krajskej prokuratúry v Trnave peňažnú sumu 160,- eur určenú na všeobecne prospešné účely, a to vo výške 80,- eur na pomoc obetiam trestnej činnosti a vo výške 80,- eur XXXXX. Táto suma nie je zrejme neprimeraná závažnosti spáchaného trestného činu.

Obvinená XXXXX a poškodená XXXXX súhlasili s uzatvorením zmieru.

Vzhľadom na povahu a závažnosť spáchaného trestného činu, na mieru, akou bol trestným činom dotknutý verejný záujem, na osobu obvinenej a na jej osobné a majetkové pomery som dospela k záveru, že rozhodnutie o schválení zmieru a zastavení trestného stíhania je dostačujúce. 

Preto som rozhodla tak, ako je to uvedené vo výrokovej časti tohto uznesenia.  

Poučenie: 
Proti tomuto uzneseniu je možné podať sťažnosť do troch dní odo dňa
                   doručenia cestou tunajšej prokuratúry na Krajskú prokuratúru v Trnave. 

Mgr. Jaroslava Regásková
prokurátorka